- Bayern – Dortmund, live score, 19:30
- Tottenham, duel cu Luton de la ora 17:00
Bayern – Dortmund, derby-ul Bundesligii, va fi în format live score, pe AS.ro, de la ora 19:30. Bavarezii ţintesc victoria pentru a rămâne aproape de liderul Bayern Leverkusen.
De la ora 17:00, se va disputa duelul dintre Tottenham şi Luton, din a 30-a etapă din Premier League. Radu Drăguşin ar putea juca din nou pentru Spurs, după ce în etapa precedentă a fost titular.
Bayern Munchen – Dortmund, LIVE SCORE, 19:30 | Tottenham – Luton (17:00)
Bayern Munchen este pe locul secund în Bundesliga, cu 60 de puncte, acumulate după 26 de runde disputate. Bavarezii sunt la zece puncte distanţă de Bayern Leverkusen, care va juca tot astăzi, pe teren propriu, cu Hoffenheim.
Borussia Dortmund, de cealaltă parte, "tremură" în ceea ce priveşte clasarea pe locurile care asigură prezenţa în grupele Ligii Campionilor. Trupa lui Edin Terzic ocupă locul patru, cu 50 de puncte, cu doar un punct peste Leipzig.
Borussia Dortmund nu a mai învins-o pe Bayern Munchen, în campionat, de zece meciuri. Ultima victorie obţinută a fost în 2018, atunci când se impunea cu scorul de 3-2.
În duelul din Premier League, de la ora 17:00, Tottenham este favorită în faţa lui Luton. Spurs luptă pentru victorie, pentru a spăla ruşinea rezultatului din ultima etapă, 0-4 cu Fulham. Radu Drăguşin ar putea fi titular din nou.
Astăzi vor mai juca şi Chelsea şi Manchester United. Trupa de pe Stamford Bridge se va duela cu Burnley, de la ora 17:00, în timp ce "diavolii" se vor deplasa pe terenul lui Brentford, de la ora 22:00.
Şi Barcelona va juca tot în această seară. Catalanii vor primi vizita celor de la Las Palmas, de la ora 22:00.
Meciurile zilei, din campionatele tari ale Europei:
- Tottenham – Luton, 17:00
- Chelsea – Burnley, 17:00
- Bayern Munchen – Borussia Dortmund, 19:30
- Barcelona – Las Palma, 22:00
- Brentford – Manchester United, 22:00
Antrenorul lui Tottenham, mesaj categoric despre situaţia lui Radu Drăguşin
Antrenorul lui Tottenham a transmis un mesaj categoric despre situaţia lui Radu Drăguşin. Ange Postecoglou a dezvăluit că nu l-a transferat pe fundaşul român doar pentru a juca un meci, ci se va baza pe el în continuare.
Întrebat despre situaţia fundaşului român, Ange Postecoglou a oferit un răspuns ferm. Acesta a transmis că Drăguşin nu a fost adus la Spurs doar pentru a bifa un meci, mărturisind că evoluţia lui din meciul cu Fulham a fost în nota echipei.
Postecoglou a mai dezvăluit că Drăguşin este un jucător care oricând îşi poate aduce contribuţia la Tottenham, acesta fiind şi motivul pentru care a fost transferat.
"Nu a venit ca să joace un singur meci. Cu Fulham nu cred că a jucat mai bine sau mai slab decât oricine altcineva. L-am transferat pe Radu pentru că am văzut un jucător care își poate aduce contribuția aici.
Este pregătit, e disponibil și e parte din viitorul nostru", a declarat Ange Postecoglou, conform lui Fabrizio Romano.